
PËR SHFUQIZIMIN E UDHËZIMIT NR. 12, DATË 5.6.2012, “MBI PROCEDURAT E KRYERJES SË VEPRIMTARISË SË AUDITIMIT TË BRENDSHËM NË SEKTORIN PUBLIK”

Në mbështetje të pikës 4, të nenit 102, të Kushtetutës të Republikës së Shqipërisë, të nenit 113, të ligjit nr. 44, datë 30.4.2015, “Kodi i Procedurave Administrative i Republikës së Shqipërisë”, si dhe germës “a”, të nenit 23, të ligjit nr. 114, datë 22.10.2015, “Për auditimin e brendshëm në sektorin publik”, me propozim të Drejtorisë së Përgjithshme të Harmonizimit të Kontrollit të Brendshëm Financiar Publik,

UDHËZOJ:

1.Shfuqizimin e udhëzimit nr. 12,datë 5.6.2012, “Mbi procedurat e kryerjes së veprimtarisë së auditimit të brendshëm në sektorin publik”.
2.Ky udhëzim hyn në fuqi pas botimit në Fletoren Zyrtare.

